stanford-oval/wikipedia huggingface dataset:
ระแนง
ไม้

ระแนงที่ทำจากไม้จะเรียกว่า ไม้ระแนง หรือระแนงไม้ ไม้ที่นิยมนำมาใช้ทำระแนงส่วนใหญ่จะเป็นไม้เนื้อแข็ง เช่นไม้เต็ง ,ไม้แดง ระแนงไม้มักจะใช้ในการตกแต่งพื้นที่ส่วนหลังคา ,แผงระแนงกันแดด
โลหะ

วัสดุโลหะที่นำมาใช้ทำระแนงที่เราพบเห็นได้แก่ เหล็ก ,อลูมิเนียม และสแตนเลส โดยส่วนใหญ่วัสดุโลหะที่นำมาใช้ทำระแนงมักจะใช้กับพื้นที่ส่วน ระแนงทางเดินส่วนราวกันตก ระแนงกันแดดบริเวณหน้าต่าง หรือบริเวณหลังคาโรงรถ
วัสดุสังเคราะห์

วัสดุสังเคราะห์ที่นิยมนำมาใช้ทำระแนงได้แก่
วัสดุสังเคราะห์ > ไฟเบอร์ซีเมนต์

ไฟเบอร์ซีเมนต์ คือวัสดุที่มีส่วนผสมปูนซีเมนต์ปอร์ตแลนด์ ,ทรายละเอียด ,น้า และเซลลูโลส ระแนงไฟเบอร์ซีเมนต์มักจะใช้ในการตกแต่งเป็น รั้วระแนง ,ระแนงกันสาด ,ฝ้าระแนง และระแนงกันแดด
วัสดุสังเคราะห์ > พลาสวูด หรือ wood plastic composite

วัตถุดิบหลัก คือ พลาสติก HDPE, LDPE, PVC, PP, ABS, PS, และPLA และเยื่อไม้  ระแนงพลาสวูดมักจะใช้ในการตกแต่งทำเป็นฉากระแนง ,ฝ้า หรือตกแต่งผนังบ้าน
วัสดุสังเคราะห์ > ไวนิล

ไวนิล คือ พลาสติกพิเศษชนิดหนึ่ง โดยมีส่วนผสมของ uPVC (unplastizide Poly Vinyl Choride) ง และสารเพิ่มประสิทธิภาพหลายชนิด อาทิเช่น สารเพิ่มความทนทานต่อสภาวะอากาศ (Complex Stabilizer), สารเพิ่มความทนทานต่อแรงกระแทก (Impact Modifer), สารเพิ่มความทนทานต่อแสงแดด หรือ รังสี (UV Stabilizer)
แหล่งข้อมูลอื่น

ความหมายของไม้ระแนง
ระแนงคืออะไร และการใช้ระแนงสำหรับงานตกแต่งบ้าน เก็บถาวร 2019-09-09 ที่ เวย์แบ็กแมชชีน
ฟิคทอรีอา ฟอน บัลลาส์โค

ฟิคทอรีอา ฟอน บัลลาส์โค (24 มกราคม ค.ศ. 1909, Vienna – 10 พฤษภาคม ค.ศ. 1976, Berlin) เป็นนักแสดงหญิงชาวออสเตรีย
ผลงานที่ได้รับการคัดเลือก

Der Kaiser von Kalifornien (1936)
Ball im Metropol (1937)
Die Warschauer Zitadelle (1937)
A Prussian Love Story (1938)
The Marriage Swindler (1938)
Robert Koch (1939)
Mann für Mann (1939)
Robert Koch, der Bekämpfer des Todes (1939)
Im Schatten des Berges (1940)
The Girl from Fano (1941)
Die Schuld des Dr. Homma (1951)
Wolfpack (1956)
บรรณานุกรม

Fox, Jo. Filming Women in the Third Reich. Berg, 2000.
Hull, David Stewart. Film in the Third Reich: a study of the German cinema, 1933-1945. University of California Press, 1969.
แหล่งข้อมูลอื่น

ฟิคทอรีอา ฟอน บัลลาส์โค ที่อินเทอร์เน็ตมูวีเดตาเบส
วัดศรีเกิด (อำเภอเมืองเชียงใหม่)

สำหรับวัดศรีเกิดแห่งอื่น ดูที่ วัดศรีเกิด
| วัดศรีเกิด |
| --- | --- |


ชื่อสามัญ: วัดศรีเกิด, วัดพิชชาราม
ที่ตั้ง: ตำบลพระสิงห์ อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
พระประธาน: พระเจ้าแข้งคม
 สถานีย่อยพระพุทธศาสนา
วัดศรีเกิด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่
วัดศรีเกิด เดิมอาจชื่อว่า วัดหลวงโพธิรุกขพิชชาราม เพราะปรากฏในศิลาจารึกคราวนำเอาพระเจ้าแข้งคมเข้ามาประดิษฐานในวิหาร วัดสร้างขึ้นเมื่อ พ.ศ. 2343 ในรัชสมัยพระเจ้ากาวิละ วิหารของวัดคงสร้างเมื่อ พ.ศ. 2352 เพื่อเป็นที่ประดิษฐานพระเจ้าแข้งคม แต่รูปแบบวิหารได้เปลี่ยนแปลงไปมากในปัจจุบัน อย่างไรก็ดี ในโคลงหริภุญชัย แต่งขึ้นประมาณ พ.ศ. 2025–2060 ปรากฏชื่อวัดศรีเกิด ในบทที่ 12 กรมศิลปากรประกาศขึ้นทะเบียนในราชกิจจานุเบกษา เล่มที่ 52 ตอนที่ 75 ลงวันที่ 8 มีนาคม 2478
พระเจ้าแข้งคมเป็นพระพุทธรูปที่พระเจ้าติโลกราชโปรดให้หล่อขึ้นที่วัดป่าตาลน้อยเมื่อ พ.ศ. 2027 โดยมีลักษณะเหมือนพระพุทธรูปศิลปะลพบุรี อิทธิพลจากศิลปะอยุธยาเข้ามาปะปนด้วย ขนาดหน้าตักกว้าง 94 นิ้ว (2.39 เมตร) สูง 112 นิ้ว (2.85 เมตร) พระพุทธรูปมีน้ำหนัก 33 แสน (1 แสนเท่ากับ 133.50 กิโลกรัม) พระเจ้ากาวิละโปรดให้อาราธนาจากวัดป่าตาลน้อยมาเป็นพระประธานในวัดศรีเกิด
ฟิงกอน

ฟิงกอน (Fingon) เป็นตัวละครตัวหนึ่งในปกรณัมเรื่อง ซิลมาริลลิออน ของ เจ. อาร์. อาร์. โทลคีน  พระองค์เป็นเอลฟ์ชาว โนลดอร์  เป็นโอรสองค์ใหญ่ของฟิงโกลฟิน ซึ่งเป็นโอรสของฟินเว จอมกษัตริย์แห่งโนลดอร์  ทรงมีน้องชายสององค์และน้องสาวหนึ่งองค์ คือ ทัวร์กอน ผู้ครองกอนโดลิน อาเรเดล ท่านหญิงขาว และอาราคาโน (หรืออาร์กอน)
ชื่อ 'ฟิงกอน' เป็นภาษาซินดาริน แผลงมาจากคำเควนยาว่า ฟินเดคาโน (Findekáno) มีความหมายว่า 'เจ้าชายแห่งราชวงศ์ฟินเว'
ประวัติ

ฟิงกอนเดินทางมามิดเดิลเอิร์ธพร้อมกับฟิงโกลฟินพระบิดา และกองทัพชาวโนลดอร์จำนวนมาก เมื่อครั้งที่เฟอานอร์นำทัพไล่ล่ามอร์กอธ ซึ่งสังหารกษัตริย์ฟินเวและชิงซิลมาริลหนีไปในช่วงยุคที่หนึ่งของอาร์ดา  เขาได้สร้างวีรกรรมเกริกเกียรติครั้งแรกในการฝ่าเข้าไปช่วยเหลือมายดรอส โอรสองค์โตของเฟอานอร์ ที่ถูกมอร์กอธจับตัวไปแขวนทรมานไว้บนยอดภูธังโกโรดริม  วีรกรรมครั้งนั้นทำให้มายดรอสสละสิทธิ์ในราชสมบัติโนลดอร์ ทำให้ฟิงโกลฟินได้เป็นจอมกษัตริย์ของชาวโนลดอร์พลัดถิ่นบนมิดเดิ้ลเอิร์ธ
ฟิงกอนได้สร้างอาณาจักรของตนเองขึ้นบนแผ่นดินดอร์-โลมิน อันเป็นดินแดนตอนเหนือของเทือกเขาเงา หรือเอเร็ดเวธริน ทางทิศตะวันตกของฮิธลุม  อาณาจักรตอนเหนือแห่งนี้ได้ต่อสู้ต้านทานการบุกของพวกออร์คหลายครั้งหลายหนไม่ให้ล่วงเข้าไปในแผ่นดินเบเลริอันด์ได้
หลังจากกษัตริย์ฟิงโกลฟินสิ้นพระชนม์ในการดวลกับมอร์กอธที่หน้าทวารอังก์บันด์หลังสงครามดากอร์บราโกลลัค  ฟิงกอนได้ขึ้นเป็นจอมกษัตริย์ของชาวโนลดอร์พลัดถิ่นต่อจากบิดา  เขาร่วมมือกับมายดรอสเพื่อนรักเพื่อบุกโจมตีอังก์บันด์พร้อมทัพพันธมิตรมากมาย สงครามครั้งนั้นเรียกว่า เนียร์นายธ์อาร์นอยดิอัด  ซึ่งทัพผสมเอลฟ์-มนุษย์เกือบได้รับชัยชนะ แต่ก็ต้องพ่ายแพ้เนื่องจากการทรยศหักหลังของพวกมนุษย์เผ่าอีสเตอร์ลิง  ฟิงกอนสิ้นพระชนม์ในสนามรบจากการดวลกับก็อธม็อก เจ้าแห่งบัลร็อก
หลังจากสงครามนั้น ทัวร์กอนพระอนุชาได้ขึ้นเป็นจอมกษัตริย์แห่งโนลดอร์องค์ต่อไป  เนื่องจากโอรสของฟิงกอน คือ เอเรย์นิออน ยังเยาว์อยู่มาก และเวลานั้นถูกส่งตัวไปอยู่ในอารักขาของคีร์ดัน นายนาวากรแห่งแคว้นฟาลัส
ความแตกต่างในต้นฉบับ

ต้นฉบับงานเขียนของโทลคีนมีการจัดทำและตรวจแก้หลายครั้งหลายหน และยังไม่ได้ข้อยุติโทลคีนก็เสียชีวิตไปเสียก่อน จากการเรียบเรียงงานเขียนโดยคริสโตเฟอร์ โทลคีน ที่ตีพิมพ์เผยแพร่ใน ซิลมาริลลิออน ฟิงกอนเป็นโอรสองค์ใหญ่ของฟิงโกลฟิน มีน้องเพียงสองคนคือทัวร์กอนและอาเรเดล ไม่ปรากฏชื่ออาร์กอน ส่วนกิลกาลัดในต้นฉบับเก่าของโทลคีนเป็นโอรสของโอโรเดร็ธซึ่งเป็นโอรสของอังกร็อดแห่งวงศ์ฟินาร์ฟิน ฟิงกอนในต้นฉบับดั้งเดิมไม่มีบุตร
ดูเพิ่ม

ราชวงศ์ฟินเว
ฟิกชันจังก์ชันยูกะ

| ฟิกชันจังก์ชันยูกะ |
| --- | --- |
ที่เกิด: ญี่ปุ่น
แนวเพลง: ป็อป
ช่วงปี: ค.ศ.2003–2009
ค่ายเพลง: Victor

เว็บไซต์: FictionJunction Yuuka,FictionJunction
นักดนตรี
ฟิกชันจังก์ชันยูกะ (ญี่ปุ่น: フィクションジャンクション・ユウカ; โรมาจิ: Fikushon Jankushon Yūka ถูกเขียนในชื่อทางการว่า FictionJunction YUUKA) เป็นชื่อวงดนตรีญี่ปุ่น ซึ่งเป็นการรวมตัวกันของยูกิ คะจิอุระ (เนื้อร้อง ทำนอง และเปียโน) และยูกะ นันริ (ร้องนำ)
ประวัติ

ยูกิ คะจิอุระ และ ยูกะ นันริ รู้จักกันครั้งแรกเมื่อนันริแสดงโอเปร่าในกลุ่มอาโอยามะใต้ (南青山少女歌劇団 South Aoyama Female Opera Group) ซึ่งคะจิอุระได้มีส่วนร่วมประพันธ์เพลงประกอบในงานแสดงด้วย เพลงแรกที่เกิดจากการร่วมงานของทั้งสองคนคือ Akatsuki no Kuruma (暁の車) ซึ่งเป็นเพลงประกอบในอะนิเมะเรื่องกันดั้มซี้ด ส่วนซิงเกิลเดบิวนั้นคือซิงเกิล "Hitomi no Kakera" (瞳の欠片) ที่เป็นเพลงเปิดอะนิเมะเรื่อง แมดแลกซ์ วางแผงเมื่อวันที่ 8 พฤษภาคม 2547 และในวันที่ 27 กรกฎาคม 2547 ซิงเกิลที่สอง "inside your heart" ที่เป็นเพลงปิดอะนิเมะเรื่อง แมดแลกซ์ อีกเช่นกันก็ได้วางแผง ในปีเดียวกันนั้น ซิงเกิล Akatsuki no Kuruma ก็ได้อันดับที่ 10 ในโอริกอนชาร์ต และขายได้ 19,481 แผ่นในเวลาเพียงหนึ่งสัปดาห์ ปีต่อมา ซิงเกิล Honoh no Tobira ที่ประกอบกันดั้มซี้ดเดสทินี ก็ได้อันดับ 1 ในโอริกอนชาร์ต
อัลบั้มแรกของทั้งสองมีชื่อว่า Destination วางแผงในวันที่ 23 พฤศจิกายน 2548 ได้อันดับที่ 9 ในโอริกอนชาร์ต
ในวันที่ 10 พฤษภาคม 2549 ซิงเกิล Silly-Go-Round ที่เป็นเพลงเปิดอะนิเมะเรื่อง .hack//Roots ก็ออกวางแผง นอกจากนี้ยังมีเพลง Aikoi ที่ประกอบอะนิเมะเรื่องสึบาสะ สงครามเทพข้ามมิติอีกด้วย แม้ว่าจะไม่ได้วางแผงเป็นซิงเกิลแต่ก็รวมอยู่ในอัลบั้มออริจินัลซาวด์แทรคของอะนิเมะแทน ในเดือนพฤศจิกายนก็ออกซิงเกิล "Kōya Ruten" (荒野流転) ที่เป็นเพลงเปิดของอะนิเมะเรื่อง Bakumatsu Kikansetsu Irohanihoheto
ฟิคชันจังค์ชัน ยูกะ แสดงคอนเสิร์ตครั้งแรกโดยใช้ชื่อว่า พรีเมียมไลฟ์ 2007 (Premium Live 2007) ในวันที่ 8 และ 15 กุมภาพันธ์ 2550 มีการประกาศว่าจะออกอัลบั้มที่สองภายใต้ชื่อว่า Circus และมีการนำเอาเพลงใหม่ที่จะรวมอยู่ในอัลบั้มสองเพลงคือ"Rokugatsu wa Kimi no Eien" (6月は君の永遠) และ "Piano" (ピアノ) มาร้องในคอนเสิร์ตด้วย
เมื่อคะจิอุระได้ทำดนตรีประกอบให้กับอะนิเมะเรื่อง El Cazador de la Bruja ก็ได้ออกซิงเกิลที่ 7 ที่มีชื่อว่า "romanesque" ซึ่งเป็นเพลงปิดของอะนิเมะเรื่องนี้ด้วย
ผลงาน > ซิงเกิล

Hitomi no Kakera (瞳の欠片) - 8 พฤษภาคม 2547
inside your heart - 27 กรกฎาคม 2547
Akatsuki no Kuruma (暁の車) - 22 กันยายน 2547
Honoh no Tobira (焔の扉) - 22 กันยายน 2548
Silly-Go-Round - 10 พฤษภาคม 2549
Kōya Ruten (荒野流転) - 22 พฤศจิกายน 2549
romanesque - 18 เมษายน 2550
ผลงาน > อัลบั้ม

Destination - 23 พฤศจิกายน 2548
circus - 4 กรกฎาคม 2550
วัดศรีเขตนันทาราม

| วัดศรีเขตนันทาราม |
| --- | --- |

ชื่อสามัญ: วัดศรีเขตนันทาราม, วัดศรีเขต, วัดสุดสาคร, วัดหนองกล่ำ, วัดกล่ำ
ที่ตั้ง: เลขที่ 1 หมู่ที่ 10 ทางหลวงชนบท นบ.1028 ตำบลคลองข่อย อำเภอปากเกร็ด จังหวัดนนทบุรี 11120
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดศรีเขตนันทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 10 บ้านหนองกล่ำ ตำบลคลองข่อย อำเภอปากเกร็ด จังหวัดนนทบุรี มีที่ดินตั้งวัดเนื้อที่ 19 ไร่ 17 ตารางวา และมีที่ธรณีสงฆ์จำนวน 2 แปลง เนื้อที่ 52 ไร่ 1 งาน
เมื่อประมาณ พ.ศ. 2435–2445 ชาวบ้านได้เข้ามาหักร้างถางพงที่ป่าบริเวณลำโพเพื่อใช้พื้นที่ทำนา เมื่อมีชุมชนเกิดขึ้นจึงได้สร้างวัดขึ้นมาเมื่อวันที่ 21 พฤศจิกายน พ.ศ. 2440 โดยนายหุ่นและนางจันทร์บริจาคที่ดิน ส่วนญาติและชาวบ้านช่วยกันก่อสร้าง ในครั้งแรกใช้ชื่อว่า วัดหนองกล่ำ หรือ วัดสุดสาคร แต่ชาวบ้านนิยมเรียกว่า วัดกล่ำ เนื่องจากพื้นที่บริเวณนี้เป็นหนองน้ำ มีชาวบ้านไปปักกล่ำเพื่อจับปลาซึ่งมีอยู่อุดมสมบูรณ์ ต่อมาเปลี่ยนชื่อเป็น "วัดศรีเขตนันทาราม" เมื่อวันที่ 17 มกราคม พ.ศ. 2499 และได้รับพระราชทานวิสุงคามสีมาเมื่อ พ.ศ. 2550
อาคารเสนาสนะสำคัญได้แก่ อุโบสถ สร้างเมื่อ พ.ศ. 2497 เป็นอาคารคอนกรีตเสริมเหล็ก ศาลาการเปรียญ สร้างเมื่อ พ.ศ. 2518 เป็นอาคารคอนกรีตเสริมเหล็กทรงไทย 2 ชั้น หอสวดมนต์ สร้างเมื่อ พ.ศ. 2530 เป็นอาคารคอนกรีตเสริมเหล็ก กุฏิสงฆ์ เป็นอาคารไม้ อาคารครึ่งตึกครึ่งไม้ และอาคารคอนกรีตเสริมเหล็ก วิหาร สร้างเมื่อ พ.ศ. 2547 เป็นอาคารคอนกรีตเสริมเหล็ก และศาลาบำเพ็ญกุศล สร้างด้วยคอนกรีตเสริมเหล็ก ส่วนปูชนียวัตถุมีพระประธานประจำอุโบสถปางมารวิชัย พระประธานประจำศาลาการเปรียญ สร้างเมื่อ พ.ศ. 2529 และพระพุทธรูปประจำหอสวดมนต์ 1 องค์ ประทับนั่ง หน้าตักกว้าง 25 นิ้ว สูง 35 นิ้ว
รายนามเจ้าอาวาส

พระอธิการจ้อย
พระอธิการอิ่ม
พระอธิการนิล
พระอธิการบุตร์
พระอธิการชัชวาล
พระอธิการยอด
พระครูสิรินนทเขต
พระครูพินิจธรรมปรีชา (ละเอียด เขมาภิรโต)
วัดแก้วฟ้ารังษี

| วัดแก้วฟ้ารังษี |
| --- | --- |

ชื่อสามัญ: วัดแก้วฟ้ารังษี, วัดหนองรู
ที่ตั้ง: ตำบลเมืองเก่า อำเภอกบินทร์บุรี จังหวัดปราจีนบุรี
ประเภท: วัดราษฎร์
นิกาย: มหานิกาย
เจ้าอาวาส: พระอธิการไพบูล ติกขฺปญฺโญ
 สถานีย่อยพระพุทธศาสนา
วัดแก้วฟ้ารังษี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองเก่า อำเภอกบินทร์บุรี จังหวัดปราจีนบุรี มีเนื้อที่วัดจำนวน 28 ไร่ 190 ตารางวา ปัจจุบันมีพระอธิการไพบูล ติกขฺปญฺโญ ดำรงตำแหน่งเจ้าอาวาสวัด
วัดแก้วฟ้ารังษีตั้งเมื่อ พ.ศ. 2302 ได้รับพระราชทานวิสุงคามสีมาเมื่อ พ.ศ. 2471 เดิมชื่อว่า วัดหนองรู ต่อมาได้เปลี่ยนชื่อมาเป็น "วัดแก้วฟ้ารังษี" เมื่อ พ.ศ. 2430 ในสมัยพระครูบรรหารกบินทร์เขตต์ (หลวงพ่อแก้ว) เจ้าคณะอำเภอกบินทร์บุรี บริเวณนี้ในอดีตเจ้าพระยาบดินทรเดชา (สิงห์ สิงหเสนี) ได้ใช้บริเวณวัดนี้เป็นกองบัญชาการตั้งแนวรบไล่ข้าศึกในระหว่างสงครามปราบเขมร และเป็นสถานที่สำหรับทำพิธีถือน้ำพิพัฒน์สัตยาของข้าราชการในหัวเมืองแถบนี้ วัดได้รับพระราชทานวิสุงคามสีมาครั้งหลังเมื่อวันที่ 2 กันยายน พ.ศ. 2553 ทางวัดได้ให้ราชการตั้งโรงเรียนในที่ดินวัด คือ โรงเรียนบรรหารวิทยา (โรงเรียนวัดแก้วฟ้ารังษี) โดยใช้ศาลาการเปรียญของวัดแก้วฟ้ารังษี เป็นที่ศึกษาเล่าเรียน
รูปแบบทางศิลปกรรม อุโบสถและพระพุทธรูปมีเค้าศิลปะลาวบ้าง วัดมีรูปหล่อรูปเหมือน​ พระครูบรรหารกบินทร์เขตต์ (แก้ว รตฺนสาโร) อดีตเจ้าอาวาส
ฟาโรห์ไอรี-ฮอร์

ฟาโรห์ไอรี-ฮอร์ (อักษรโรมัน: Iry-Hor หรือ โร (Ro)) เป็นฟาโรห์สมัยยุคก่อนราชวงศ์อียิปต์ในช่วงศตวรรษที่ 32 ก่อนคริสต์ศักราช จนกระทั่งเมื่อไม่นานมานี้ฟาโรห์ไอรี-ฮอร์ ได้ถูกถกเถียงกันอยู่โดยมีนักอียิปต์วิทยานามว่า โทบี วิลกินสัน เข้าร่วมการอ่านและแสดงความสำคัญของพระนามของพระองค์ อย่างไรก็ตามการศึกษาค้นคว้าที่เมืองอบีดอสในคริสต์ทศวรรษที่ 1980-1990  และการค้นพบใน ค.ศ. 2012 ของจารึกฟาโรห์ไอรี-ฮอร์ ในคาบสมุทรไซนายยืนยันการมีอยู่ของพระองค์ ฟาโรห์ไอรี - ฮอร์ เป็นผู้ปกครองที่เก่าแก่ที่สุดของอียิปต์ที่รู้จักกันในพระนามและอาจจะเป็นบุคคลทางประวัติศาสตร์ที่เก่าแก่ที่สุดที่รู้จักกันโดยชื่อของพระองค์
ดูเพิ่ม

นะกอดะฮ์ที่ 3 หรืออีกชื่อว่า ราชวงศ์ที่ศูนย์ (Dynasty 0)
คูชิม
แหล่งข้อมูลอื่น

On the predynastic dynasty 0
King Iry-Hor
Iry-Hor
Tomb of Iry-Hor
วัดแก้วไพฑูรย์

| วัดแก้วไพฑูรย์ |
| --- | --- |


ชื่อสามัญ: วัดแก้วไพฑูรย์,วัดบางปะทุนใน
ที่ตั้ง: เลขที่ 104 ซอยเอกชัย 14 ถนนเอกชัย แขวงบางขุนเทียน เขตจอมทอง กรุงเทพมหานคร 10150
ประเภท: วัดราษฎร์
นิกาย: มหานิกาย
เจ้าอาวาส: พระครูวิมลรัตนาธาร
 สถานีย่อยพระพุทธศาสนา
วัดแก้วไพฑูรย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางขุนเทียน เขตจอมทอง กรุงเทพมหานคร เจ้าอาวาสองค์ปัจจุบันคือ พระครูวิมลรัตนาธารหรือหลวงพ่อจรินทร์ จุดเด่นของวัดคือศาลาการเปรียญที่ได้รับการยกย่องว่าเป็น "เรือนไม้วิเศษ หนึ่งเดียวในสยาม"
วัดแก้วไพฑูรย์สร้างขึ้นประมาณ พ.ศ. 2390 เนื่องจากวัดนี้ตั้งอยู่ริมคลองบางประทุน ชาวบ้านจึงเรียกวัดนี้ว่า วัดบางประทุนใน ในสมัยของหลวงพ่อบุญเป็นเจ้าอาวาส ได้สร้างศาลาการเปรียญซึ่งมีภาพจิตรกรรมฝาผนังแกะสลักอย่างสวยงามโดยกรมศิลปากรได้ขึ้นทะเบียนเป็นโบราณวัตถุ
ศาลาดังกล่าวมีลักษณะเป็นเรือนไทย ใต้ถุนสูงขนาด 7 ห้อง ก่อสร้างด้วยวิธีเข้าไม้แบบโบราณ หลังคาทรงจั่วลดชั้น 2 ชั้น มุงกระเบื้องหางมน เครื่องลำยองประดับด้วยช่อฟ้า ใบระกา และหางหงส์ตามอย่างศิลปะไทยแบบประเพณี ผนังโดยรอบเป็นฝาไม้ปะกน จำหลักไม้ทั้งหลังด้วยลวดลายแฝงความหมายอันเป็นมงคลในกลิ่นอายวัฒนธรรมจีน พื้นที่ด้านล่างบริเวณมุมทั้งสองของกรอบหน้าต่าง ซึ่งเรียกว่า สองตีนช้าง สลักภาพชุดสุธนุชาดกจากปัญญาสชาดก แผ่นแรกจากมุมทิศตะวันตกเฉียงใต้ วนไปทางขวาแบบทวนเข็มนาฬิกา รวม 44 ช่อง
ต่อมาวัดบางประทุนในได้เปลี่ยนชื่อเป็น "วัดแก้วไพฑูรย์" มาจนถึงปัจจุบัน และได้รับการขึ้นทะเบียนเป็นโบราณสถานที่ประกาศลงทะเบียนแล้วเมื่อวันที่ 23 กรกฎาคม พ.ศ. 2563 โดยให้มีพื้นที่โบราณสถาน 7 ไร่ 2 งาน  36 ตารางวา
รหัสอักขระ

รหัสอักขระ (character encoding) หรือ ชุดอักขระ (character set) หมายถึงสัญลักษณ์ ที่กำหนดให้ใช้เป็นรหัสแทนอักขระ หรือมีความหมายอย่างใดอย่างหนึ่งตามที่มีการตกลงกันไว้ เป็นต้นว่า ตารางรหัสแอสกี (ASCII table) และรหัสเอ็บซีดิก (EBCDIC) โปรแกรมสำเร็จบางโปรแกรมใช้รหัสเหล่านี้ผสมกับตัวอักขระบางตัวเป็นรหัสคำสั่งให้เป็นการขีดเส้นใต้  หรือ ทำตัวเอน เป็นต้น
วัดแก้วเจริญ

| วัดแก้วเจริญ |
| --- | --- |

ชื่อสามัญ: วัดแก้วเจริญ, วัดแก้ว
ที่ตั้ง: ตำบลเหมืองใหม่ อำเภออัมพวา จังหวัดสมุทรสงคราม
ประเภท: วัดราษฎร์
นิกาย: มหานิกาย
เจ้าอาวาส: พระครูรัตนภาวนาวิสุทธิ์ (คำนวณ ปริสุทฺโธ)
 สถานีย่อยพระพุทธศาสนา
วัดแก้วเจริญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเหมืองใหม่ อำเภออัมพวา จังหวัดสมุทรสงคราม
วัดแก้วเจริญ เป็นวัดโบราณสมัยกรุงศรีอยุธยา ไม่ทราบว่าใครเป็นผู้สร้าง และมีนามเดิมชื่อว่าวัดอะไร เพราะได้รกร้างมาเป็นเวลานาน มีเรื่องเล่าว่า ชาวบ้านท่าใหญ่กรุงศรีอยุธยาได้อพยพหลบภัยพม่า เมื่อเสียกรุง พ.ศ. 2310 มาถึงสถานที่แห่งนี้แล้วเห็นว่ามีทำเลเหมาะสม จึงช่วยกันแผ้วถางป่าลึก เข้าไปประมาณ 3 เส้น ได้พบวัดร้าง มีซากอุโบสถ พระพุทธรูปศิลาแลง ปางต่าง ๆ มากมาย และพระพุทธรูปสร้างด้วยแก้ว มีใบเสมารอบอุโบสถ พระพุทธรูปหล่อด้วยทองสมฤทธิ์ไม่มีผ้าพาด ซึ่งเรียกว่าพระกรวยอยู่เป็นอันมาก มีเจดีย์รามัญ 2 องค์ ชำรุดหักพังอยู่ ชาวบ้านเห็นว่าคงไม่เหมาะกับการสร้างที่อยู่อาศัยเพราะมีวัดร้างอยู่ จึงไปแผ้วถางสถานที่แห่งใหม่ ห่างจากวัดประมาณ 5 เส้น ตั้งเป็นหมู่บ้านท่าใหญ่ตามชื่อเดิมของผู้อพยพ
จนกระทั่ง พ.ศ. 2340 เจ้าอาวาส ชื่อ พระอธิการต่าย ได้ปฏิสังขรณ์วัดให้มีสภาพดีขึ้น ส่วนพระพุทธรูปที่สร้างด้วยแก้ว เป็นปูชนียวัตถุที่สำคัญ ประชาชนจึงเรียกวัดนี้ว่า วัดแก้ว ต่อมาพระพุทธรูปแก้วองค์นี้ เนื่องจากมีขนาดเล็กมาก เกรงว่าจะไม่ปลอดภัย จึงเห็นว่า ควรจะเก็บไว้ในที่ปลอดภัย จึงฝังไว้ที่ใต้ฐานชุกชีของพระประธาน ปัจจุบันอยู่ภายนอกฐานชุกชีแล้ว วัดประกาศตั้งเป็นวัดเมื่อ พ.ศ. 2375 ชื่อว่า "วัดแก้วเจริญ" และได้รับพระราชทานวิสุงคามสีมาเมื่อวันที่ 4 มีนาคม พ.ศ. 2529 มีใบเสมาคู่ คงจะทำพิธีผูกพัทธสีมา 2 ครั้ง แต่ไม่ทราบว่ากระทำในสมัยใด
ปูชนียวัตถุ ได้แก่ พระประธานในอุโบสถเป็นพระพุทธรูปโบราณคู่มากับวัด ไม่มีพระนามปรากฏแกะสลักด้วยศิลาแดง พระพุทธรูปนอกอุโบสถเป็นพระพุทธรูปศิลาแลงทั้งสิ้น ปางต่าง ๆ ได้แก่ ปางป่าเลไลยก์ ปางไสยาสน์ และปางมารวิชัย อาคารเสนาสนะ ได้แก่ กุฏิสงฆ์ และหอฉันเป็นเรือนไทย และศาลาการเปรียญอาคารไม้สักเรือนไทยประยุกต์สองชั้นสร้างเชื่อมต่อกันจำนวนสามหลังอาคารหลังกลางมีขนาดใหญ่หลังคาเครื่องไม้มุงกระเบื้อง ภาพจิตรกรรมบนเพดานนี้ได้รับการตกแต่งทาสีใหม่ศิลปะสมัยรัตนโกสินทร์ (รัชกาลที่ 5–6) วัดมีพิพิธภัณฑ์เรือชนิดต่าง ๆ
วัดธรรมาวุธาราม (จังหวัดระนอง)

| วัดธรรมาวุธาราม |
| --- | --- |

ที่ตั้ง: ตำบลกะเปอร์ อำเภอกะเปอร์ จังหวัดระนอง
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดธรรมาวุธาราม เป็นวัดราษฎร์  ตั้งอยู่เลขที่ 33  บ้านฝ่ายท่า ถนนเพชรเกษม หมู่ที่ 4 ตำบลกะเปอร์ อำเภอกะเปอร์ จังหวัดระนอง สังกัดคณะสงฆ์มหานิกาย
สภาพฐานะและที่ตั้งวัด

อาณาเขต
ทิศเหนือ       ติดต่อกับที่ดินเอกชน
ทิศใต้          ติดต่อกับทางสาธารณะ
ทิศตวันออก   ติดต่อกับทางสาธารณะ
ทิศตะวันตก ติดต่อกับถนนเพชรเกษม
สภาพแวดล้อม พื้นที่ตั้งเป็นที่เนินเขา  สภาพแวดล้อมทั่วไปเป็นป่าละเมาะ  ทุ่งนาและเนินเขา
วัดธรรมาวุธาราม  หรือที่ชาวบ้านเรียกว่า "วัดนอก"  เริ่มก่อสร้างขึ้นเมื่อวันที่ 9 มีนาคม พ.ศ. 2504  โดยมีนายหน่อ - นางเที้ยง  ชำนาญวุธ  บริจาคที่ดินและดำเนินการก่อสร้างวัด  ได้รับอนุญาตให้สร้างวัดเมื่อวันที่ 8 กันยายน พ.ศ. 2513  กระทรวงศึกษาธิการประกาศตั้งเป็นวัดเมื่อวันที่ 23 เมษายน พ.ศ. 2514  ได้รับพระราชทานวิสุงคามสีมาเมื่อวันที่ 10 กุมภาพันธ์ พ.ศ. 2523 เขตวิสุงคามสีมากว้าง 50 เมตร ยาว 60 เมตร  ผูกพัทธสีมาเมื่อวันที่ 20 กุมภาพันธ์ พ.ศ. 2523  การบูรณะพัฒนาวัดได้รับการทำนุบำรุงจากหลายคนหลายฝ่ายจนทำให้วัดเจริญรุ่งเรืองตามลำดับจนได้รับยกย่องให้เป็นวัดพัฒนาตัวอย่างของอำเภอกะเปอร์เมื่อ พ.ศ. 2515
เสนาสนะ

อุโบสถ  กว้าง 7 เมตร  ยาว 21.75 เมตร
ปูชนียวัตถุ

รูปหล่อหลวงปู่เบี้ยว  อุปกิจฺโจ  อดีตเจ้าอาวาส
หลวงพ่อขาว
ลำดับเจ้าอาวาส

พระฮอด  ขนฺติพโล พ.ศ. 2504 - พ.ศ. 2505
พระสว่าง  ถาวโร พ.ศ. 2506 - พ.ศ. 2507
พระอำพล พ.ศ. 2507
พระใบฎีกาเบี้ยว  อุปกิจฺโจ พ.ศ. 2508 - พ.ศ. 2518
พระครูอุปถัมภ์นวกิจ (สวัสดิ์  ธมฺมวีโร) พ.ศ. 2519 - พ.ศ. 2535
พระพิทักษ์รณังคพิสัย ( พ.ศ. 2535 - พ.ศ. 2547
พระครูนิยมธรรมาวุธ (วัตร  วฑฺฒนธมฺโม)  พ.ศ. 2547 - ปัจจุบัน  เจ้าคณะตำบลกะเปอร์
ลีน่า คริสเตนเซ่น

| ลีน่า คริสเตนเซ่น |
| --- | --- |
เกิด: 2 ธันวาคม พ.ศ. 2521 (45 ปี) ลีน่า คริสเตนเซ่น  Lena Christensen
คู่สมรส: รูดี้ ซัลกาโด
อาชีพ: นักแสดง นักร้อง นางแบบ
ปีที่แสดง: พ.ศ. 2537 - ปัจจุบัน
ผลงานเด่น: ขุนกระบี่ ผีระบาด (2547)
สังกัด: กรีนบีนส์ (จีเอ็มเอ็ม แกรมมี่)
ฐานข้อมูล
IMDb
ThaiFilmDb
ลีน่า คริสเตนเซ่น (อังกฤษ: Lena Christensen) เป็นลูกครึ่งไทย-เดนมาร์ก เป็นน้องสาวของเปียเชอร์ คริสเตนเซ่น ดารานางแบบ เข้าสู่วงการบันเทิงด้วยวัยเพียง 16 ปี ผลงานเด่นคือภาพยนตร์เรื่อง ขุนกระบี่ ผีระบาด
ประวัติ

ลีน่า คริสเตนเซ่น เป็น นักแสดง นักร้อง และ นางแบบ เกิดเมื่อวันที่ 2 ธันวาคม พ.ศ. 2521 เป็นลูกครึ่งไทย-เดนมาร์ก ช่วงอายุ 16 ปี เริ่มเข้าวงการด้วยการถ่ายแบบแฟชั่น หลังจากนั้นก็ได้เป็นศิลปินในสังกัด กรีนบีนส์ ในเครือจีเอ็มเอ็ม แกรมมี่ มีอัลบั้มเดี่ยว 1 ชุดด้วยกันคือ "อัลบั้ม Body Beat" ในปี 2540
ด้านชีวิตส่วนตัว สมรสกับ รูดี้ ซัลกาโดสามีลูกครึ่งชิลี-สเปน มีบุตรชาย 1 คน ชื่อว่า เซบาสเตียน และลูกสาว 1 คน ชื่อว่า แองเจลีน่า
ผลงาน > ละครโทรทัศน์

เกมรักพยาบาท (ปี 2542 / ช่อง 5)
ล่าสุดขอบฟ้า (ปี 2545 / ช่อง 7)
พยัคฆ์ร้าย 6 แผ่นดิน (ปี 2546 / ช่อง 3) รับบท คิม กวา ยู
ผลงาน > ภาพยนตร์

ขุนกระบี่ ผีระบาด (2547)
พันธุกรรมอำมหิต (2547)
ภาพยนตร์ฮอลลีวู้ด
The Tesseract (2546)
Scorpion Warrior (2547)
Devil Species (2547)
Scorpion Warrior 2 (2548)
Scorpion Warrior 3 (2548)
Bombay to Bangkok (2551)
ผลงาน > มิวสิควีดีโอ

เพลง ขอเต้น - ศิลปิน ไฮแจ็ค (วงดนตรีไทย) (2535)
เพลง สะสาง - ศิลปิน แซงค์  ปฏิวัติ เรืองศรี (2536)
เพลง เพื่ออะไร - ศิลปิน อ่ำ อัมรินทร์ นิติพน (2537)
เพลง ไม่ต้องห่วง...ไม่ตาย - ศิลปิน เปเล่ ธัญญรัตน์ กิ่งไทร (2537)
เพลง ข้ามศพ - ศิลปิน พงษ์พัฒน์ วชิระบรรจง (2538)
เพลง ดาวกระจาย - ศิลปิน ทัช ณ ตะกั่วทุ่ง (2546)
งานเพลง > อัลบั้มเดี่ยว

อัลบั้ม : Body Beat
วันวางแผงอัลบั้ม : 24 กรกฎาคม พ.ศ. 2540
สังกัด : กรีนบีนส์ ในเครือจีเอ็มเอ็ม แกรมมี่
รายชื่อเพลงในอัลบั้ม
เก็บไว้ดูเล่นสักคน
ผูกพัน
ให้เป็นฉันนะเธอ
รักกันนะ
ให้หัวใจเราผูกกัน
มันคืออะไร
บทเพลงหัวใจ
Let's Jam
เก็บไว้ดูเล่นสักคน (Body Beat Version)
เก็บไว้ดูเล่นสักคน (Free Style Version)
พัก
ยูกิ ไท

| ยูกิ ไท |
| --- | --- |
泰 勇気
เกิด:  (1977-10-06) 6 ตุลาคม ค.ศ. 1977 (47 ปี) โตเกียว ประเทศญี่ปุ่น
อาชีพ: นักพากย์
องค์การ: รีแม็กซ์
ส่วนสูง: 170 ซม.
ยูกิ ไท (ญี่ปุ่น: 泰 勇気; โรมาจิ: Tai Yūki; 6 ตุลาคม ค.ศ. 1977 - ) เป็นนักพากย์ชายชาวญี่ปุ่น สังกัดรีแม็กซ์ เกิดที่โตเกียว ส่วนสูง 170 ซม. พ่อของเขาเป็นนักแต่งเพลง ชื่อเอจิโร ไท
ผลงานพากย์

ดา คาโปะ (อาซากุระ จุนอิจิโร)
ขบวนการกิ๊ก (ทานากะ เท็ตสึโร)
ปริศนา! นักล่าผี (ชิบุยะ คาซึยะ)
Ef - a tale of memories. (ทสึตสึมิ เคียวสึเกะ)
คนลึกไขปริศนาลับ (ปีเตอร์)
วัดศรีเสวตวนาราม

| วัดศรีเสวตวนาราม |
| --- | --- |

ชื่อสามัญ: วัดศรีเสวตวนาราม (วัดกระชงค์ใน)
ที่ตั้ง: ตำบลธานี อำเภอเมือง จังหวัดสุโขทัย 64000
ประเภท: วัดราษฎร์
นิกาย: เถรวาท มหานิกาย
เจ้าอาวาส: พระครูปลัด วรธนกร กิตติญาโณ,ดร.
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี
 สถานีย่อยพระพุทธศาสนา
วัดศรีเสวตวนาราม เป็นวัดในพระพุทธศาสนาเถรวาท สังกัดคณะสงฆ์มหานิกาย  แต่เดิมมีชื่อว่าวัดกระชงค์ใน ตั้งอยู่เหนือหมู่บ้านกระชงค์ ตำบลยางซ้าย ได้สร้างขึ้นเป็นวัดนับตั้งแต่ประมาณ พ.ศ. 2450 ได้รับพระราชทานวิสุงคามสีมา วันที่ 16 ตุลาคม พ.ศ. 2529 เขตวิสุงคามสีมากว้าง 20 เมตร ยาว 40 เมตร มีเนื้อที่ ตั้งวัดจำนวน 14 ไร่  มีพระครูปลัดวรธนกร  กิตติญาโณ,ดร. ดำรงตำแหน่งเจ้าอาวาส
ศาสนสถานสิ่งก่อสร้าง

อุโบสถรูปแบบสถาปัตยกรรมตะวันตกผสมสถาปัตยกรรมไทยประเพณี
ศาลาการเปรียญ
เมรุ/ฌาปนสถาน
กุฎิที่พักสงฆ์
พระพุทธมงคลเทพนิมิต พระพุทธรูปปูนปั้น ปางเปิดโลก
ล้างบัญชีแค้น

| ล้างบัญชีแค้น |
| --- | --- |

ฮันกึล: 넘버스: 빌딩숲의 감시자들
ฮันจา: 넘버스: 빌딩숲의 監視자들
ความหมายตามตัวอักษร: Numbers: Building Forest's Surveillant
อาร์อาร์: Neombeoseu: bildingsup-ui gamsijadeul 
เอ็มอาร์: Nŏmbŏsŭ: piltingsup'ŭi kamshijadŭl 
 
ประเภท:   สถานที่ทำงาน  แอ็กชั่น  ดราม่าแก้แค้น  โรแมนติก 
พัฒนาโดย: ฮง ซอกวู (การวางแผน)
เขียนโดย:   จุง อัน  โอ ฮเย-ซอก 
กำกับโดย: คิม ชิล-บง
แสดงนำ: แอล (นักร้องเกาหลีใต้) ชเว จิน-ฮยอก ชเว มิน-ซู ยอนอู คิม ยู-รี
ดนตรีโดย: Gaemi
ประเทศแหล่งกำเนิด:  เกาหลีใต้
ภาษาต้นฉบับ: เกาหลี
จำนวนตอน: 12
การผลิต
ผู้อำนวยการผลิต: ชินชอล
ผู้อำนวยการสร้าง:   คิม ยอง-ซอบ  จอน ซัง-กยุน  คิม ดง6จุน  อี แด-ยอง  อี ยอง-มิน 
ความยาวตอน: 70 นาที
บริษัทผู้ผลิต:   Tiger Studio  A2Z Entertainment 
ออกอากาศ
เครือข่าย: เอ็มบีซีทีวี
ออกอากาศ: 23 มิถุนายน ค.ศ. 2023 (2023-06-23) – 29 กรกฎาคม ค.ศ. 2023 (2023-07-29)
ล้างบัญชีแค้น ( เกาหลี: 넘버스: 빌딩숲의 감시자들 : 넘버스: 빌딩숲의 감시자들


) เป็น ซีรีส์โทรทัศน์เกาหลีใต้ ปี 2023 นำแสดงโดย คิม มย็อง-ซู, ชเว จิน-ฮย็อก, ชเว มิน-ซู, ยอนอู และ คิมยูรี ออกอากาศตั้งแต่วันที่ 23 มิถุนายนถึง 29 กรกฎาคม 2023 ทางช่องเอ็มบีซีทีวี วันศุกร์และวันเสาร์ เวลา 21:50 น. (เวลามาตรฐานเกาหลี)  นอกจากนี้ยังสามารถสตรีมได้บน Wavve ในเกาหลีใต้ และบน Viki และ วิว ในบางภูมิภาค
เรื่องย่อ

ล้างบัญชีแค้น บอกเล่าเรื่องราวต่าง ๆ ที่เกิดขึ้นภายในสำนักงานบัญชีชื่อแทอิล เป็นเรื่องราวเกี่ยวกับนักบัญชีที่มีประกาศนียบัตรมัธยมปลาย ซึ่งต่อสู้กับความอยุติธรรมในบริษัทต่าง ๆ ซึ่งเป็นลูกค้าของสำนักงานบัญชีแห่งนี้
นักแสดง > นักแสดงหลัก

คิม มย็อง-ซู รับบทเป็น จางโฮจู
ชเวจินฮยอก รับบทเป็น ฮันซึงโจ
ชเว มิน-ซู รับบทเป็น ฮันเจกยูน
ยอนอู รับบทเป็น จิน ยอนอา
คิม ยู-รี รับบทเป็น จางจีซู
การผลิต

ซีรีส์นี้มีชื่อว่าAccounting Firm ( 회계법In ; Hoegyebeob-in )(회계법인; Hoegyebeob-in).
ผู้ชม

| ฤดูกาล | ฤดูกาล | ตอนที่> 1 | ตอนที่> 2 | ตอนที่> 3 | ตอนที่> 4 | ตอนที่> 5 | ตอนที่> 6 | ตอนที่> 7 | ตอนที่> 8 | ตอนที่> 9 | ตอนที่> 10 | ตอนที่> 11 | ตอนที่> 12 | เฉลี่ย |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1 | 7.35 | 6.51 | 7.63 | 5.69 | 6.61 | N/A | N/A | N/A | 5.67 | N/A | 5.12 | N/A | N/A |
การวัดผลผู้ชมดำเนินการทั่วประเทศโดย นีลเส็น เกาหลี
| Ep> .Ep..Ep. | วันที่ออกอากาศเดิม> วันที่ออกอากาศเดิม.วันที่ออกอากาศเดิม | ส่วนแบ่งผู้ชมโดยเฉลี่ย> นีลเส็น เกาหลี.ทั่วประเทศ | ส่วนแบ่งผู้ชมโดยเฉลี่ย> นีลเส็น เกาหลี.โซล | ส่วนแบ่งผู้ชมโดยเฉลี่ย> ทีเอ็นเอ็มเอส.ทั่วประเทศ |
| --- | --- | --- | --- | --- |
| 1 | 23 มิถุนายน 2023 | 4.4% (10th) | 4.4% (9th) | 3.5% (17th) |
| 2 | 24 มิถุนายน 2023 | 4.0% (11th) | 4.0% (9th) | N/A |
| 3 | 30 มิถุนายน 2566 | 4.7% (11th) | 4.4% (9th) | 3.7% (20th) |
| 4 | 1 กรกฎาคม 2023 | 3.2% (18th) | 3.0% (18th) | N/A |
| 5 | 7 กรกฎาคม 2023 | 3.8% (15th) | 3.6% (13th) | 3.7% (16th) |
| 6 | 8 กรกฎาคม 2023 | 3.2% (22nd) | 3.2% (20th) | N/A |
| 7 | 14 กรกฎาคม 2023 | 3.0% (23rd) | N/A | N/A |
| 8 | 15 กรกฎาคม 2023 | 2.8% (30th) | N/A | N/A |
| 9 | 21 กรกฎาคม 2023 | 3.3% (18th) | N/A | 3.1% (17th) |
| 10 | 22 กรกฎาคม 2023 | 2.4% (30th) | N/A | N/A |
| 11 | 28 กรกฎาคม 2023 | 3.0% (17th) | 3.0% (14th) | N/A |
| 12 | 29 กรกฎาคม 2023 | 2.4% (29th) | N/A | N/A |
| Average | Average | 3.4% | — | — |
 ในตารางด้านบน blue number' แสดงถึงเรตติ้งต่ำสุด และ redตัวเลข แสดงถึงเรตติ้งสูงสุด * N/A หมายความว่าไม่ทราบอันดับ